भारत का मुसलमान इस सत्य को पूरी तरह से जानता है कि हम जितना हिन्दुओं के बीच रहकर सुखी हैं, उतना किसी भी मुस्लिम राष्ट्र में नहीं रह सकते। आज मुसलमान वर्ग सिया और सुन्नी वर्ग में विभाजित है, इतना ही नहीं पाकिस्तान के हालात तो और भी बदतर हैं, वहां भारत के मुसलमानों को कुछ भी नहीं समझा जाता। हमारे देश में मुसलमानों के नाम पर जिस प्रकार की राजनीति की जा रही है वह केवल मुसलमान वर्ग को कमजोर करने की एक साजिश भर है। इसके कारण जहां मुस्लिम राजनेता अपनी राजनीति चलाने का खेल खेल रहे हैं, वही कुछ राजनीतिक दल भी उन्हें तुष्ट करने की राजनीति कर रहे हैं।